ResearcherID
<s>ResearcherID je sistem za identifikaciju znanstvenih autora.</s><s>Sistem je u januaru 2008. predstavila korporacija Thomson Reuters.</s>

<s>Ovaj jedinstveni identifikator ima za cilj rješavanje problema identifikacije autora i ispravnog pripisivanja djela.</s><s>U znanstvenoj i akademskoj literaturi uobičajeno je navesti ime, prezime i inicijale autora članka.</s><s>Ponekad, međutim, postoje autori s istim imenom, s istim inicijalima, ili časopis pogrešno napiše ime, što rezultira s nekoliko imena za istog autora ili istim imenom za različite autore.</s>

<s>Istraživači mogu koristiti ResearcherID kao svjedočanstvo za svoje objavljene radove i mogu korektno povezati svoj jedinstveni i trajni broj ResearcherID sa svojim radovima.</s><s>Na taj način oni također mogu ažurirati svoju listu publikacija na internetu.</s><s>Kombinirana upotreba Digitalnog identifikatora objekta (DOI) s ResearcherID omogućuje jedinstvenu povezanost autora i istraživačkih članaka.</s><s>Može se koristiti za povezivanje istraživača s registriranim ispitivanjima ili za identificiranje kolega i suradnika u istom polju istraživanja.</s>

<s>U aprilu 2019. godine ResearcherID je integriran s Publonsom, platformom u vlasništvu Clarivate Analytics, gdje istraživači mogu pratiti svoje publikacije, aktivnosti recenziranja i radove uređivanja časopisa.</s><s>S ResearcherID-om sada smještenim na Publonsu istraživači mogu dobiti obuhvatniji pregled svojih rezultata istraživanja i doprinosa na jednom mjestu.</s><s>To je posebno važno za istraživače u područjima koja pretežno koriste recenzirane konferencijske članke (računalne znanosti ) ili u područjima koja se bave izdavanjem knjiga i poglavlja u knjigama (humanističke znanosti i discipline u društvenim znanostima).</s>

<s>ResearcherID i Publons također su integrirani s Web of Science i ORCID, omogućujući razmjenu podataka između tih baza podataka.</s>

<s>ResearcherID su kritizirani kao komercijalni i vlasnički, ali i pohvaljeni kao "inicijativa koja se bavi zajedničkim problemom pogrešne identifikacije autora".</s>

<s>Vidi još 
 Hrvatska znanstvena bibliografija (CROSBI)
 Tko je tko u hrvatskoj znanosti
 Open Researcher and Contributor ID (ORCID)
 ResearchGate
 Google Scholar
 Virtualna međunarodna normativna datoteka (VIAF)
 Međunarodni standardni broj imena (ISNI)
 Bibliotečna klasifikacija
 Znanost</s>

<s>Izvori</s>

<s>Vanjske veze 
 Službena web stranica ResearcherID
 Hrvatska znanstvena bibliografija (CROSBI)</s>

<s>Bibliotekarstvo
Identifikatori
Bibliografske baze podataka
Klasifikacioni sistemi
Indeksiranje
Bibliografija
Nauka
Digitalni mediji
Nastanci 2008.</s><s>Naučni veb-sajtovi</s>

